經數: 一七二○

經名: 法華玄論卷第五

頁數: 四○一

上              欄

星義亦如是. 中論云若佛不出世佛法已滅

盡. 諸□支佛智從於遠離生. 若爾者法華之

座何由有緣覺耶問大小緣覺未得果時見

佛以不. 如四世得果自三世已來得値佛不.

乃至百劫未滿所作是問答或値佛或不値

佛此無定也. 二者非本乘緣覺. 其人本是聲

聞於佛法中證得初果. 初果人但十四生滿

値佛則成羅漢. 不値佛成□支. 如此之人或

有値佛義. 以其成□支竟. 而佛便出世故有

値佛義也問華嚴云放光照之令滅及移他

方. 云何得値佛耶答此人本願見佛與前

人異. 故不例也問但初果不値佛成緣覺.

二果三果不値佛亦成緣覺耶答俱舍論云.

二果三果不値佛亦成緣覺. 而不出三果文.

但得那含竟値佛成羅漢脫. 不値佛亦有

成緣覺義. 但此義旣少故經論不出之耳

問大□支根旣利. 何故說法不能令人得□

法乃至聖果耶答□支出無佛世時. 此是

正法已盡乃至亦無末法. 此時衆生根鈍故

無得□法義耳. 非□支不能令其得道. □

支能化必利而所化必鈍. 聲聞能化所化卽

通也. 三者俱舍論復有部行緣覺. 其人自有

徒衆部□. 如佛有弟子眷屬故名部行. 此人

行行不必具滿百劫. 亦可六十劫. 如身子時

節故也問此人値佛不答亦不値佛也.

四者變化緣覺以衆生應見此人在佛世而悟

故佛世有之也問迦葉是何等根性耶答

此是本乘緣覺人. 非七生須陀洹人也問

本乘緣覺有無量人. 始自四世終訖百劫是

中              欄

何人耶答迦葉智劣身子. 卽應是六十劫

已下人也問小乘義忍法已前猶有退. 三

乘根性未定有三乘相作義. 忍法已去卽三

根已定無相作義. 迦葉今住何位而値佛耶

答今須進得論之. 若大□支與佛齊. 佛入

道有二說. 一云從□法已入觀. 至盡無生方

出. □支亦爾. 二釋云佛從不淨觀已去至盡

無生方出. 大□支亦然. 迦葉是大□支應勝

身子. 而不及身子. 故知非大□支. 旣非大

□支不得用前二說也. 迦葉劣身子復勝七

生滿人. 卽是中根□文. 可得住□頂二善

根. 不値佛而成緣覺也問緣覺住二善成

聲聞. 爲退根性爲不退根性耶答□頂旣

退墮惡道何不退退根性耶. 俱舍論云緣覺

住二善根時但聞佛敎. 依敎得道轉名聲聞

耳. 實非退中根作下根也. 今謂可具二人.

一者退中根作下根. 故緣覺成聲聞. 二者迦

葉之流不値佛卽成緣覺. 値佛卽事佛爲師

也. 爲弟子故名聲聞耳. 根性如故. 此是不

轉中根爲下根也. 復有不轉根義如七生人.

不値佛成緣覺. 實非退根義. 迦葉緣覺成聲

聞. 豈有退根義耶問法華明會三乘者會

何緣覺人耶答正會無佛世緣覺以初開此

三乘故後會之問無佛世緣覺何處有會耶

答其人入涅槃生餘淨土中. 爲說法華方

得會耳問若爾法華但會二乘人耳. 應不

會三答衆中有心緣覺人. 爲此人故亦須

會三. 又爲二人皆得會三. 不必爲三人會

三也問何故唯有聲聞領解無緣覺領解耶

下              欄

答本乘緣覺不在座故不得領解. 因人行

淺故未得同三根聲聞領解受記. 是故不說

也. 變化緣覺不須明其領解也. 又法華會

所無也問大□支百劫行行聞法華一說卽

悟如身子耶答曰此義不定應當分別. 若

取三乘利鈍而判. 身子不及大緣覺一聞旣

悟. 緣覺勝身子卽聞略說便解也. 而不例者.

此中三根聲聞久劫習大乘. 故今始得緣覺.

雖利不習大乘者則未得悟也. 又三根人皆

是方便人故聞經得悟. 實行百劫緣覺義卽

不爾問法華三根人悟爲皆是權行亦是實

行答皆是權行問不發餘人[&FFFF]#云何皆是

權行答攝大乘論云. 身子等得受記者. 是

化人爲欲引未定聲聞. 直趣佛道. 已定之者

令其練根問云何名定未定聲聞答小乘

義忍法之前三乘未定. 忍法則定也. 又餘經

云須菩提本是靑龍陀佛. 又經云是阿維顔.

阿維顔者十地頂人也. 又大經明迦□延及

薄拘羅皆云顯發如來. 方便密敎來至佛所

故知皆權行也. 晩見法華論明十種人與舊

判不同. 今通會之應論. 譬喩品從火宅文已去

竟壽量品良醫□. 總明十人. 論曰自此已下

爲七種具足煩惱性衆生. 說七種譬喩對治

七種增上慢. 應知也. 又爲三種無煩惱人三

昧解脫等染慢. 應知何等七種具足煩惱性

人. 一者心勢力人. 二心聲聞解脫人. 三心

大乘人. 四有定人. 五無定人. 六集功德人.

七無功德人. 七種增上慢者. 一者[&FFFF]#倒心

功德增上慢. 以世間諸煩惱熾燃而以天人

經數: 一七二○

經名: 法華玄論卷第五

頁數: 四○二

上              欄

爲妙境界果報爲對治此. 故說火宅譬喩. 第

二聲聞人一向增上慢. 謂我乘與如來乘無差

別. 如是[&FFFF]#倒妄取爲對治此. 故說窮子譬喩.

三者大乘人一向增上慢. 謂無別聲聞□支

佛乘. [&FFFF]#倒妄執爲對治此. 故說雲雨譬. 四

者實無而有增上慢人. 以有世間三昧三摩

[&FFFF]#提實無涅槃. 而生涅槃想. 爲對治此故說

化城譬. 五者散亂實無有定. 過去有大乘

善根而不覺知. 彼不心大乘於狡劣心中虛

妄解以爲第一乘. 對治此故說繫寶珠譬. 六

者集功德人說大乘法. 而取非大乘. 對治此

故說王□中明珠譬. 七者無功德人於第一

乘不集諸善根. 說第一義不取爲第一. 爲對

治此故說醫師譬. 論又釋云. 第一人以世間

種種善根三昧功德方便令入涅槃故. 第二

人以三爲一令入大乘故. 第三人者令知種

種乘諸佛如來平等說法. 隨衆生善根種子

生牙故. 第四人者方便令入涅槃城故. 涅

槃城者諸禪三昧城. 過此城已入大涅槃城

故. 第五人者示現過去善根令憶念敎令入

三昧故. 第六人者說大乘法. 此法門同十

地行滿. 諸佛如來密與授記故. 第七人者根

未熟爲令熟. 故示現涅槃果. 爲此等義如

來說七種譬喩. 次爲三種無煩惱人染慢[&FFFF]#

倒信故. 一者信種種乘. 二者信世間涅槃

異. 三者信彼此身異. 爲對治此三種染說三

種平等法. 一者乘平等與聲聞授記. 唯有大

乘無二乘故. 二者世間涅槃平等. 以多寶如

來已入涅槃示現世間涅槃平等故. 三者身

中              欄

平等. 多寶如來已入涅槃復示現身. 自身他

身法身平等無差別故. 是無煩惱人染慢見

彼此身所作差別. 以不知彼此佛性法身平

等故. 論文顯易見. 若未解者今更[&FFFF]#釋之.

論意從譬喩文已去竟壽量中醫譬凡有七

譬但撮此七譬爲七種有煩惱人說問說火

宅舊云爲中根聲聞人說. 云何言爲凡夫著

五欲妙境界者說耶答論意與從來亦不相

違. 火宅譬可含二義. 一者廣明火宅衆苦熾

燃. 以此引出諸子者. 此爲凡夫說也. 若出

宅以後索車賜車賜車不虛等. 此爲聲聞未

解者說之. 合而言之說火宅令出凡夫地.

唐捐三車後等賜大車. 令出二乘地. 亦得一

人始終具此二義. 亦得爲二人說此二譬.

論但擧其一故爲凡. 從來舊亦但爲明其一.

故爲聖早日著文疏已兩兼之. 可得雙用也

問第二窮子譬乃是中根人領解. 云何言

此譬爲對治謂二乘與佛乘平等說之耶答

亦二兼也. 若望中根領解則如舊判. 若取中

根是權行人. 助佛開□密藏者. 則如論判譬

喩品初已具明此二義也. 論但擧爲凡由來.

但明爲聖. 今可兩而用之問說窮子譬云何

明大小乘異耶答大乘豪貴譬如長者. 小乘

鄙劣如貧窮除糞之人. 著文疏已明此義也

問第三人云何言無小乘答此是彈執無

聲聞義. 執無聲聞者言. 一向都無聲聞. 論破

此故說雲雨譬. 明隨根不同三草二木. 何故

無聲聞人耶問第四化城譬爲下根聲聞說

之. 云何乃言爲增上慢人得世俗禪定. 謂得

下              欄

涅槃破此人. 故說化城譬耶答兩兼如前釋

問說化城云何破此執耶答此人得世俗

禪定. 如釋論云此人得四禪時謂得四果. 今

破此病故言二乘眞證涅槃尙是化作. 非是實

有汝所得者豈是實耶. 又前說小乘眞涅槃.

以破其無而謂有. 次作化城譬令進至實所.

餘三人論文顯不須簡之. 次明三種無煩惱

人. 卽是羅漢有三種執. 一執乘異不知同一

乘. 爲破此病故說一乘. 次執世間涅槃異執.

世間涅槃異者. 謂生身是. 世間非是涅槃

滅身是涅槃. 爲破此病明多寶入涅槃卽此

身是涅槃非滅身也. 三執彼此身異. 彼此

身異者不知十方佛同一法身. 爲破此病故

說多寶佛入涅槃復現自身他身. 同一佛性

法身無有差別. 卽是顯十方佛同一法身義

也問前作三周判經今論爲十人者將不相

違答論但通明爲十人. 七人是有煩惱人

三人是無煩惱人. 而不失三周意. 三周亦不

失爲十人意. 卽可得兩而用之問依論七

譬破七病者方便品復破何病耶答依論三

種無煩惱人中. 第一謂乘異病. 方便品正破

此義. 故論下文云. 方便品有五分正爲破二

明一也. 次論大事因緣義有六重. 初解開示

悟入. 有人言開者略開三顯一. 示者廣開三

顯一. 悟者略開近顯遠. 入者廣開近顯遠. 以

經四章故有四義評曰不然. 佛於初段卽開

示悟入. 不應二章方乃具四. 有人言初句據

理餘三約解. 凡論衆生所以不知作佛者. 良

由五濁八苦障. 其心用五濁用若强能障當

經數: 一七二○

經名: 法華玄論卷第五

頁數: 四○三

上              欄

果之理. 理不得顯卽是閉義. 如來出世說此

經敎而衆生開除五濁障累. 佛果知見卽顯.

故名爲開言淸淨者五濁在心當果之理不

顯. 卽有穢累之義. 今五濁旣不能爲障卽當

果之理旣顯然. 故名淸淨也. 後三約解者.

以其雖有當果知見不能自知. 今欲令其得

知生聞惠之解. 故名示佛知見. 復令得思

惠解名悟佛知見. 後令進得修惠解名入佛

知見評曰開示悟入次第相生何故. 初明

其理後三明解若. 不三惠故分三者地前及

登地有四十位. 何不爲四耶. 又設明理及

三惠義亦不然. 理旣未明佛性及法身. 三

惠亦不得佛性法身之解. 終未是佛知見也.

有人言初說三乘別敎爲開. 次說三乘通敎

爲示. 第三說抑揚敎爲悟. 第四說法華敎爲.

入有人言三乘通敎始說大乘爲開. 抑揚敎

爲示. 說無量義爲悟. 說法華爲入評曰敎

義前具評之. 不應作此二釋也. 又法華經中

自有開示悟入. 云何乃引前諸敎耶. 例如華

嚴中自有五十二位. 及此經自有三根領解.

不應引經外之文也. 有人言開示悟入者. 現

瑞中四華正表今四事. 從信方等破諸舊惡

得到十住. 十住始開佛知見如雨白華. 次

到十行分別諸法相貌卽是示佛知見. 如大

白華. 次入十□向事理不二卽是悟佛知見.

如小赤華. 次知十地自然能通到般若海. 謂

入佛知見如大赤華也. 故下明乘是寶車遊

於四方. 卽是遊心四位中也. 有人言三十心

是開. 初地至六地爲示. 七地至九地爲悟. 十

中              欄

地爲入也. 評曰尋華嚴纓絡仁王攝大乘論

十七地論五凡夫論等. 皆有五十二位. 則地

前有四十心. 初卽是十信. 十信僧祇行行始

乃得之. 此二釋何故不明十信但取三十心

十地耶. 又大集分明辨四十心. 三十如前.

次有四等六度. 復爲十心不應不取也. 又

此經正明三根人皆得信解. 信解卽十信. 何

故不取耶. 有人言道惠初得見理. 則是開

佛知見. 二者道種惠能分別諸法. 謂示佛

知見. 三者一切智謂悟佛知見. 四者一切種

智謂入佛知見. 以智唯有四故亦明四位也

評曰釋論一切智一切種智雖有總別爲異

一時得之. 道惠種惠異說不同. 然例佛智者.

猶是實惠方便惠亦有一時得義. 開示悟入

似有深淺不同故不應同四智也. 又四智位

高開示悟入通於深淺. 義非例. 有人言約因

緣義判之. 謂因緣所生法知法是因緣而成

名開佛知見. 我說卽是空. 謂知因緣法是

空名示佛知見也. 亦爲是假名謂識空不空

皆是假名秤爲悟也. 亦是中道義卽是入義

也評曰四義橫論耳. 又四義之中初二後

一正明諸法假名說. 是敎門亦非今意也.

有人言約理四句論之非空非有爲中道卽是

開. 非空非有而能生空有卽是示. 知空有不

二卽是悟. 了空有不二而二卽入也. 有人言

初觀三諦之理爲開. 三諦者有諦無諦中道

第一義諦. 漸漸分明爲示. 不見三諦一異爲

悟. 見中道任運順爲入評曰此三義同前也.

有人言正觀中道一切種智沒前三智之名.

下              欄

正觀此理初觀爲開如十住. 次觀爲示如十

行. 次觀爲悟如十□向. 後觀爲入如十地也.

故約一中道觀有四品. 故有四位不同也

評曰此義不明. 十信如前評也. 今依法華論

釋四句有四義. 一者無上義除一切智更無

餘事. 如經欲開佛知見令衆生始得淸淨故

出現於世. 二者同義. 聲聞□支佛法身平等

故. 如經欲示衆生佛知見故出現於世. 法身

平等者. 佛性身更無差別故. 三者不知義.

謂二乘人不知究竟唯一佛乘故. 如經欲悟

佛知見出現於世. 四者爲令證不退轉地示

現. 與無量智業故. 如經欲令入佛知見故

出現於世. 詳論意四門卽次第. 初開佛智爲

無上. 次示三乘同有佛性法身. 上雖明佛智

無上但恐獨佛有故. 第二明三乘同有. 雖三

乘同有而二乘不知. 示其令知. 雖知而未

得不退故. 第四明令得不退爲入也. 又二番

釋云. 開如上說. 示者諸菩薩有疑者令知如

實修行故. 悟者未發菩提心令發心故. 入者

已發菩提心令入法故. 第三番釋云. 悟者令

外道衆生生覺悟故. 入者令二乘人天入大

菩提故也第二釋知見問云何名佛知見

答此是波若佛性之異名. 正法涅槃之別

目. 未曾因果亦非實權. 百是不能是百非不

能非. 不知何以目之. 强名佛知見也. 所以嘆

美爲佛知見者. 爲對二乘不知見故也. 所以

明無二乘知見唯佛見者. 唯佛知見是實道.

自非佛知見者皆非實也. 欲顯實道故明實

知見也. 以無照而無不照故名爲知. 知之

經數: 一七二○

經名: 法華玄論卷第五

頁數: 四○四

上              欄

分明猶如眼見故秤爲見. 又知謂一切智卽

如來總相智也. 見謂一切種智謂別相智. 此

之二智攝佛智盡故略明知見. 又知卽是盡

智. 二種生死五住煩惱皆悉淸淨故名爲盡

智. 見者卽是無生智. 因果患累畢竟不生故

名見也. 二乘之人亦無此二智今始得開也

次第三辨因果問爲辨衆生有佛知見.

爲辦佛果地知見耶答具二義. 一者明佛

果知見. 如前歎佛一智令二乘之人改其小

心心佛大道. 二者明衆生有佛知見. 但昔未

說故名爲開. 今始得說所以名爲開也. 晩

見論釋開示悟入具有二義. 初義云佛知見

者. 如來能證如實知彼義故. 第二義云示三

乘人同一佛性故. 前明佛證卽果地佛法身.

後明三乘同佛性卽衆生有佛性義第四辨

二因問開衆生佛知見爲辨緣因成佛. 爲

正因成佛耶答由來云但明萬善緣因成佛

耳. 前已評竟. 今更責之. 旣但明緣因未辨佛

性. 云何成佛. 如乳無酪性不成酪. 若乳無酪

性而成酪者. 水無酪性何不成耶. 今明佛知

是卽是佛性. 以有佛性復修行萬善. 因緣具

足乃得成佛也. 論明四義中第二義明佛性

卽是正因. 第三令二乘知第四令不退行皆

是因緣也. 又初一是果佛性. 後三是因. 因

中有緣正五性具足也. 又初番四義就果性

及性門釋開示悟入. 後二番皆就了因門釋

示悟與入也第五明開覆凡有四句一者

但覆不開. 衆生煩惱覆一乘佛性也. 二但開

不覆. 謂法華敎正開一乘佛性也. 三亦開亦

中              欄

覆. 卽昔五乘是也. 爲欲開一故說五乘名開.

昔說五乘未得彰言辨一故五乘覆一也. 四

非開非覆卽是正道寂滅相也第六辨因緣

問何故名爲大事因緣. 因緣有何義答

具有二義. 一者衆生本有佛知見名之爲因.

外假佛說一乘敎顯衆生本有知見之義故名

緣. 因緣具足故名爲開. 若衆生無佛知見雖

有敎門何所開耶. 雖有知見無佛敎者何由

得開. 故佛敎爲能開. 佛知見爲所開也.

二者因緣卽是所以. 三世諸佛何所以故出

現於世. 正爲大事因緣開示悟入諸佛知見.

故出現於世也次明五濁義初序大意. 所

言明五濁者爲釋前三後一之義也. 若言

三世諸佛皆爲一大事因緣出現於世者. 何

故不發軫卽說一乘. 而前說三乘後明一乘

耶. 爲釋此疑故云衆生五濁障不堪聞一.

是以先三後一過在衆生. 非佛咎也. 爲此

義故又明五濁也. 晩見論云爲釋疑故來. 有

人疑佛何時說此種種方便法耶. 是故釋云.

爲五濁惡世故說三乘. 此意正以劫濁爲端

故偏言時耳. 以惡世中卽有惡衆生. 乃至

煩惱見等也次論名五濁者. 若通而爲言

凡是衆生有此五皆名爲濁. 所以然者. 有衆

生卽衆生濁. 有時卽劫濁. 有生死涅槃凡聖

等見皆名見濁. 有所得生心動念勞役觀心

皆煩惱濁. 未得法身慧命卽是1今濁. 以有

此五皆不得一乘淨觀障□正道. 豈非濁耶.

要須洗之觀心乃淨. 故波若云衆生不生故

波若生耳. 若衆生生者則波若不生. 餘四

下              欄

亦爾. 欲得一乘實觀生者須了五無生也

問若如此而論者則皆是五濁應無淨穢土異

耶答如向所明皆是穢土無淨土也. 故仁

王云三賢十聖住果報唯佛一人居淨土問

若爾五濁旣障一乘. 凡有此五皆障一乘

不答唯佛居淨土. 唯佛所乘者爲一乘耳.

故凡有此五皆無一乘也問經何故復云五

濁名穢土無五濁爲淨土耶答此就穢中開

淨穢濁中開淨濁耳. 所言五者煩惱與見此

正是濁. 此二所成衆生名衆生濁. 卽此衆生

連持之命名爲命濁. 此四種時謂劫濁也.

若無前二後三不名爲濁也. 因果分者煩惱

與見謂因濁. 餘三果濁. 人法分者衆生爲人

濁. 餘四爲法濁. 時法分者劫爲時濁. 餘四法

濁. 三障分者衆生命時爲報障煩惱惱與見卽

煩惱障. 而業含其中也. 但五濁通輕重三障

但是重. 謂障聖道及聖道方便故立三障名

也問三障五濁見思辨何異耶答見思正

取惑性. 品數相番五濁. 及三障則通惑非

惑. 皆有障又不論品數相障也問攝大乘

論明三濁與今何異耶答三濁卽是煩惱業

苦此義通三界內外及淨穢二土. 今明五濁

但是界內唯據穢土也. 三假攝五濁者衆生

爲因成. 命謂色心連待不斷是相續假. 相待

可知也. 又大乘三假者衆生爲受假. 餘四爲

法假. 此二皆有名謂名假也. 次二別論之.

煩惱與見開爲二者. 煩惱名通諸見語別.

又見謂五利煩惱謂五鈍. 又屬愛名煩惱屬

見名爲見. 又煩惱據在家衆生. 見謂九十

經數: 一七二○

經名: 法華玄論卷第六

頁數: 四○五

上              欄

六種外道. 又六十二見名爲見. 餘皆屬煩惱.

衆生者會衆法而成爲宰一之主故名衆生

也. 卽一世論也. 處處受生故名衆生三世

論也. 前通凡聖後但凡也. 命與劫異者劫時

長命時短. 劫但時命以法帶時. 劫通內外命

但據內. 又三小劫但害衆生不損外物. 三大

劫但損外物不害衆生. 三小劫但在人中.

三大劫通二界. 此皆短狹. 若是命通三界通

於五道. 又劫名共濁命各各有謂不共濁故

異也. 然取小劫爲劫濁. 大劫時通也問幾

時名小劫答八萬歲至十歲爲一劫. 如是

八十返爲大劫也問但煩惱與見成餘三種

故二種名濁. 當餘三種亦名濁耶答餘三

亦自是濁. 如短命惡時惡人. 此皆是苦果能

令起煩惱及見故是濁也. 然於是相帶不無

强弱也次論障義問五濁障大乘以不

答障大乘也問若爾何故凡夫具五濁而聞

大乘. 羅漢無五濁而不聞耶答可具四句.

一者障重機弱謂凡夫不聞大乘也. 二障重

機强謂凡夫聞大乘也. 具五濁故障重. 有大

機故機强. 機强故雖有五濁不能爲障也.

三障輕機弱謂羅漢不聞大乘. 無五濁故障

輕. 無大機故不聞一乘也. 四障輕機强謂羅

漢得聞一乘也問五濁但障大亦障小答

俱障大小也問何以知五濁障三乘耶答

有時佛不出世說三乘. 故知五濁障三乘也

問障小昔旣得說小障大昔何不說大也

答昔小機熟故雖有五不能爲障. 大機未熟

故障大也問但由機熟則聞. 不熟則不聞.

中              欄

則五濁不名爲障也答五濁必是障法. 但

機熟故不能爲障耳. 如地必是障法. 但物欲

生時地不能障耳問障重則不應有機强.

機强則不應障重答實爾也. 凡夫具五濁

而遂聞一乘者. 此是機强而五濁有時廢不

常現前故障弱也. 前作此判者取其有五爲

重無五爲輕也問得言重品障小乘輕品障

大乘不耶答就羅漢一人始終亦有此義.

而羅漢斷鈍利皆盡無有重品. 而不識權實

卽是無明證於斷空卽是諸見. 此二卽是二

濁. 以此成衆生謂衆生濁. 不離於時卽是劫

濁. 色心連持名爲命濁. 若爾羅漢具五輕濁

也問何以知五濁爲重不識權實爲輕耶

答羅漢斷五濁盡而猶不識權實. 則知重品

雖去輕品猶存也問就凡夫可得作此判不

答不必爾. 如凡夫具有五濁而復不識權

實. 則具輕重俱障一乘. 但大機旣强此二不

能爲障也. 又約大小乘各有四句. 小乘四句

者. 一根利障輕如身子等. 二根利障重如鴦

掘摩羅等. 三根鈍障. 輕如蛇奴等. 四根鈍

障重如凡夫不得聖道者也. 大乘四句. 一根

利障輕多生他方佛土聞大乘. 二根利障重

三根鈍障輕. 此二多値佛初成道說華嚴得

了悟也. 四根鈍障重者爲此人初說三藏 .

乃至終聞法華也. 此大略判耳問五濁得

論別障以不答後偈云貧窮無福慧. 而有

五濁. 見濁正是無明. 障慧餘皆障福德也

法華玄論卷第五

下              欄

法華玄論卷第六

胡吉藏撰

論羅漢知一乘不知一乘義問得羅漢意卽

自知一乘. 爲得說法華方乃知耶. 又方便

品以簡眞僞章二文相違. 初云若實得羅漢

不信此法無有是處. 若不信此增上慢人.

非阿羅漢. 此明羅漢必信一乘. 次文云除佛

滅後現前無佛. 明佛滅後羅漢亦有不信一

乘. 是以二文互相□楯. 云何會通答此

義前已論之. 後當廣說. 旣爲一經之難今略

云其相也. 有人言一切得道□知得歸常住.

若知同歸常住皆是菩薩. 無有二乘成聖. 故

大經云不知常住尙不得二乘菩提說後無上

道. 若爾前章明羅漢. 此名據權行之人. 後

明不信者此據六心之前有實行聲聞. 故不

信了. 有人言一切道要得會空. 不必須知

同歸常住. 故亦有知者亦有不知者. 利根則

知鈍根不知. 前文據知者後文據不知. 有人

言前說就理爲論. 三乘初業不愚於法故.

凡是羅漢皆知同歸. 聞經則信. 後就敎中

爲論. 羅漢[&FFFF]#小乘敎成聖不知同歸. 例如大

經云. 十住菩薩如來不說. 不知佛性. 今亦

然也. 有人言是眞羅漢則知. 後據末世凡夫

故是不知耳. 所以然者. 凡夫具足三毒聞經

尙信. 肉末世羅漢而不信耶. 有人言此爲時

座今其專聽速決疑心. 若不信受則抱疑永

世以傳. 後佛來令促乘可以決言評曰蓋

經數: 一七二○

經名: 法華玄論卷第六

頁數: 四○六

上              欄

是一經之大宗不可存於異釋. 然衆師□意

不同皆言二文相違. 故異釋紛綸耳. 今明二

文不相違也. 前明是眞羅漢者聞經必信. 若

聞經不信者此非羅漢也. 後文佛更簡之. 若

眞羅漢聞經必信. 頗有羅漢不信一乘以不.

是故釋云亦有此義. 卽佛滅度後現前無佛

復. 無傳經之人及所傳之法. 闕此三義則

羅漢亦有不信義也. 若佛雖滅度有傳經人

及所傳之法羅漢聞之則便信受也問佛滅

度後無人法故羅漢無所信者. 何故信耶

答佛自更釋之. 若値餘佛則能決了. 若爾

者前後二文無相□楯. 不應異釋紛然也.

晩見法華論亦不明二文相違. 除佛滅後現

前無佛者. 論明云何如來不成不堪說法人.

爲斷此疑如經. 除佛滅度後現前無佛故也.

論意明. 如來在世說一乘必然令羅漢信受.

故不成不堪說法人. 明除佛滅後無復佛者

則有羅漢不信耳問依此釋者則羅漢聞法

華經始知作佛. 不聞則不知作佛以不答

曰如是問何以爲證答卽向釋文爲證

也. 又前身子云而今乃自覺非是實滅度.

則知爾前皆未覺也. 及三請之中一切二乘

皆生疑惑. 若自知作佛何所疑耶. 法華敎

起復何所爲耶. 又下化城品分明說之. 我

滅度後復有弟子不聞是經不知不覺菩薩所

行. 而於自功德生滅度想入涅槃. 我於餘國

作佛爲說是經方得神契部知作佛也. 又釋

論解畢定品亦作此說. 明羅漢生三界外淨

土得聞法華經修行心佛. 故知二乘不聞法

中              欄

華不知同歸也. 又二乘自知作佛者何得云

爲諸聲聞說妙法華經問大經云不知常住

不得二乘菩提. 今云何言得二乘菩提不知

常住答大經復云爲諸聲聞開發慧眼. 說

□密藏. 如其已知則慧明已發. 云何更開.

又二乘已知則無復八倒. 何所斥耶問不

知常住不得二乘菩提云何偏耶答此呵□

二乘保執昔敎. 汝不改無常不信常住者.

亦不得二乘菩提故作此呵耳. 又此是欲時

會令信常住故. 又若不知常住不得二乘菩

提. 若不知常住亦不得三歸五戒. 若爾者涅

槃之前無佛弟子皆是俗人也. 而經但云不

識常住歸戒不具足耳. 非不隨分得之. 二

乘亦爾. 隨分斷三界惑成羅漢耳問旣斷

三界惑盡云何不同歸耶答外道亦斷三宮

惑盡可言惑盡卽知一乘耶. 二乘之人但勝

凡夫一階. 不應全閉菩薩也. 又難曰斷惑要

論知同歸常住者. 外道斷亦應然也問外

道伏惑實不斷也答伏惑斷惑此諸部異

之. 佛陀人云伏惑薩[&FFFF]#人斷惑. 不應偏用.

又大經親. 言外道斷惑不言伏. 又釋論攝大

乘論皆言外道斷惑不應言伏. 又毘婆娑云

以迦□延子爲三明六通大阿羅漢. 及五百

評解者亦是羅漢. 龍樹呵云. 汝於八□度

中處處有失. 肉名解大乘義耶. 諸羅漢答云.

乘聞大乘心都不信. 若羅漢聞大乘爲有失

復云何不聞而自知耶. 又佛滅度後五百部

聞大乘法畢竟空如刀傷心. 肉聞常而卽信.

彼云何能知常耶. 又化城品云大通智勝佛

下              欄

說法華經. 十六菩薩卽便信受. 聲聞衆中或

有信受成不信者. 然羅漢値佛聞法華經尙

有信者及未信者. 云何不聞而自知耶問

若二乘不自知作佛者. 何得勝□云三乘初

業不愚於法自知當覺當得耶. 又優婆塞經

十四品說自知應得菩提. 而且取小乘果. 十

三品中正明受戒得三道果. 以知之甚易行

之甚難. 故雖知一乘而取證羅漢答此義

前已說竟. 利根者得知鈍根不知. 又過去久

習大乘者聞小乘敎得道卽悟大乘. 如此人

卽知. 不爾者不知. 又實行者不知權行者知.

此義索車中廣說. 晩見法華論開示悟入作

四義釋之. 第三義名爲不知. 不知者以一

切聲聞□支佛不知彼眞實處故. 不知眞實

處者不知畢竟唯一佛乘故. 此文分明釋二

乘人不知一乘也. 第二義明三乘同有佛性

法身卽是常住. 二乘人旣不知一乘. 不知

常住佛性. 不應云得道者. 惡須牒解常住.

此證上不知常義也問凡夫人常知作佛.

羅漢是聖人何故不知作佛耶答法華疏

云. 三種無煩惱人而有染慢[&FFFF]#倒信故. 一者

信種種乘. 二者信世間涅槃異. 三者信彼此

身異. 爲對治此三種病故說三旗平等. 一者

乘平等. 與聲聞授記唯有大乘無有二乘也.

二者世間涅槃平等. 以多寶如來入涅槃是

世間涅槃平等故也. 三者身平等. 多寶如

來已入涅槃復示現身. 自身他身法身平等

無差別故. 是無煩惱染慢人見彼此身所作

差別. 不知彼此佛性法身平等故. 論釋三

經數: 一七二○

經名: 法華玄論卷第六

頁數: 四○七

上              欄

義中初明羅漢不知一乘. 後明羅漢不可知

佛性常住. 所以不知者. 雖無界內煩惱而有

染慢. 染慢卽是無明. 此是智障. 是故不知

也問若爾者凡夫能知一乘常住者應無無

明耶答凡夫但是信佛語名爲知耳. 此未

足是證. 羅漢破此無明卽能決定知異凡夫

也. 又佛種種方便度脫衆生. 聞知以悟則爲

說知. 聞不知以悟則爲說不知問說知不

知有何義耶答佛爲七歲已上學大乘人

說. 二乘人尙自知作佛汝云何不信大乘耶.

又化城心二乘人作如是說. 已證羅漢者自

知作佛. 汝云何欲證羅漢不心佛耶問說

羅漢不知者何義耶答此依小乘敎令證小

乘果. 若說自知成佛豈心小乘耶譬本義

八重第一序來意. 有此文來者凡有二義. 一

者頌上長行二者爲下譬本. 所以爲譬本者

利根已解中根未解. 故復以譬還辨前法.

是以先法爲後譬本也問後譬文長何故但

譬此中法也答此文雖[&FFFF]#總序釋迦一化始

終. 故得爲後譬本. 第二定譬多少. 古舊開

爲五譬. 一長者譬. 二思濟譬. 三權誘譬. 四平

等譬. 五不虛譬評曰初實總譬非獨長者.

思濟者思惟救濟. 此是一乘化不得義了. 猶

少見火譬不用此釋也. 光宅云十譬. 一總二

見火三救子不得四救子得五見子[&FFFF]#難六諸

子索車七見子[&FFFF]#難歡喜八等賜大車九得車

歡喜第十不虛譬. 此中十法爲後十譬作本

也評曰十譬起卽光宅. 衆師所無. 今以四

義評之. 一者若以句斷有九句不應十也.

中              欄

若以義分唯有六義. 一總二見火三二乘化

不得四三乘化得五還說一乘六不虛自餘細

句皆是枝流. 收攝屬此六義也. 今進不取

句退不依義. 故十譬非也. 二者若六十譬則

法譬[&FFFF]#倒. 法說之中索車在前父喜居後. 譬

說之中父喜在前索車居後. 雖欲會通終成

迂曲. 至後自顯也. 三者大小相違之. 先法

說中見大機動故喜. 譬說中見小機[&FFFF]#難故

喜. 法說明其大因譬說序其小果. 法說大障

將傾. 譬說小難已離. 義勢卽乘小應相主也.

四者有無異. 法說中序上根易悟故無索車.

譬說明中根猶惑故有索車. 若爾恭敬之言

用爲索車之本. 殊不體文意. 此四義品下文

自顯也. 今依六譬無此四先也. 第三明有無

者. 長行有五. 一開三. 二顯一. 三五偈. 四眞

僞. 五不虛. 今偈六. 五但長行. 有眞僞偈則無

也. 偈有欲法長行則無. 屬顯意也. 餘者皆

同也. 第四明次第. 長行先開三後顯一. 偈

先顯一後開三. 餘者同也. 第五明開合. 開三

顯一爲總譬本合而不開. 次離五濁文爲四

譬之本開而不合. 不虛一章還爲不虛譬不

開不合也. 第六明取捨. 四段經文爲六譬

之本取而不捨. 歎法一章非六譬本捨而不

取也. 第七論總別. 初開三顯一總序釋迦

一化敎門也. 從五濁去皆屬別譬. 第八明本

[&FFFF]#. 總[&FFFF]#佛敎總含本[&FFFF]#也. 從五濁去別明本

[&FFFF]#. 五濁一章正明居法身之本. 見衆生有苦

無樂起大悲心. 起從一乘化不得去. 皆屬

以本垂[&FFFF]#八相成道. 始坐道場終訖今日說

下              欄

法華敎也. 索車義釋有二重. (一明索二釋車)初門十

句論名也. 第一論曰. 文中無索字但有賜言.

長行明願時賜與偈中云願賜我等三種寶

車. 雖無索字言但願時賜與卽是索也. 然索

有二種. 一者許故索. 知偈云願賜我等三

種寶車. 如前所許諸子出來. 此索先所許

也. 二者未許而索. 如世人乞索名索. 然索

前所許可名爲索. 未許稱索宜作心名問

此文唯有索許. 亦索未許耶答具有二義.

一者索許名索. 謂三乘人索果義也. 若以心

索名索. 大機旣動□佛說於一佛乘. 故有未

許名索也. 此就言許及言未許故作斯判.

若言意合論者皆是許也. 言許於三是故索

三. 意許於一所以索一. 亦是顯密二許. 顯

密二索. 顯許其三密欲與一. 言顯索三機密

索一也問此二索云何解惑耶答心一爲

解索三爲惑. 不知無三假說三就父索三. 故

是惑也. 大機□佛以心於一故是解也. 第

二辨大意. 先總[&FFFF]#三譬次明索車. 總序三譬

者. 一索車二賜車三得車歡喜. 此三屬大乘

化得故合爲一段也. 可擬上我見佛子等發大

方便品末三事. 索車擬上三處. 一者擬

機也. 賜車擬上於諸菩薩中正直捨方便.

但說無上道也. 得車歡喜擬上菩薩聞是法

疑網皆已除. 千二百羅漢悉亦當作佛也.

二者擬譬喩品三事. 索車擬身子騰學無學

人疑悔也. 賜車擬佛□請說法也. 得車歡

喜擬信解品中中根人領解也. 三者還譬上

方便品三事. 索車擬三請中大衆執動疑生

經數: 一七二○

經名: 法華玄論卷第六

頁數: 四○八

上              欄

也. 賜車擬佛□請廣說也. 得車歡喜擬身子

領解也問但應擬中下根人云何更擬三根

人耶答三請中通明大衆皆疑悔非獨身

子. 故得擬之. 又今雖別爲中下根人說譬. 但

佛就一一周中總序一化大意. 遍爲一切乃

至爲末代世衆生令識一三權實義也. 次別

序索車大意者. 上一乘化不得故虛指門外

明有三車引出諸子. 諸子□承權出宅. 有智

之者不執父言. 懸領父意知權有實無則無

所索. 無智之子執父之言不領父意. 未鑒權

有實無. 是故有索. 佛以此喩令執三之徒因

此而改未信一乘. [&FFFF]#斯而信故前身子請云.

善哉世尊願爲四衆說其因緣. 今說索譬卽

說因緣□其請也. 第三明索人問爲是三

人索三. 爲是二人索三耶答舊經師云. 三

人索三車也. 何以知然. 下文云爾時諸子各

白父言. 願賜我等三種寶車. 故知三人索三.

又所以索三者. 實無三乘但昔於一佛乘方

便說三. 以是方便所以索也評曰今以十

義推之不應有三人索三也. 一者本以三車

譬於三果. 故云今此三車皆在門外. 二乘人

出門外至許車處覓果不得. 可言索果. 菩薩

之人未至許車處覓佛果不得. 何有索佛果

耶. 二者設云六地菩薩出三界外. 乃不索佛

果. 亦同二乘索盡無生智. 故菩薩三人亦有

索者. 是義不然. 尋大小乘經無菩薩索. 小乘

中明二種菩薩. 一者所化菩薩. 始自發心終

至補處. 皆是凡夫. 無出三界之義. 則無有索.

故彌勒勸經優婆離白佛. 是阿逸多未斷三

中              欄

毒命終當生何處. 故知始行終心皆是凡夫.

不得出門外索也. 二者能化釋迦菩薩. 三十

四心成道三十三心猶是菩薩. 三十四心是

佛. 三十三心是菩薩. 而見諦已傾思惟未盡.

此時未出三界故無索. 三十四心見思俱斷

結習皆亡. 爾時出於三界. 便是佛果亦無索

也. 又小乘法中尙無出三界菩薩. 何得言菩

薩出三界而索耶. 又三十四心成道無出觀

義豈有索耶. 又本就佛索果. 釋迦菩薩就

誰索耶. 又大乘經中明有十地. 至第六地

時斷三界正使盡. 豈不知有七地而就佛覓

究竟果耶. 三者若救云都無三藏中佛. 道

理而權言有. 卽是昔有今無. 菩薩何故不

索耶. 若無菩薩索者三藏中明. 佛菩薩皆

應是究竟實有也答曰原索意者本爲昔有

今無. 是故索耳. 若今昔俱有者必不索也.

尋大小乘經始終皆明佛乘是有. 如初敎明

佛乘是有. 至法華亦明佛乘是有. 以始終

明佛乘是有故不索也. 後見法華論亦明唯

有佛乘無有二乘. 凡有二義. 一者云無有二

乘涅槃唯有大乘涅槃. 名爲佛乘. 前已答竟.

二者總序方便品有五分. 明義但爲破二明

一. 若爾不言無有佛乘. 菩薩何所索耶. 法

華前後文無有言佛乘是方便. 但言二乘是

方便. 故二乘人索菩薩不索問今昔佛乘

是有者亦應今昔明佛乘是究竟答佛乘是

有斯義究竟. 但就有之中說盡不盡故有究

竟不究竟耳. 但昔敎說佛乘不具足.  今敎明

佛乘具足. 釋論云佛於三藏中不具說佛功

下              欄

德略有三義. 一者有無不具足如三藏中不

說十八不共法等. 唯大乘說之. 二者說不

盡故不具足. 如三藏中說十力. 不言盡智遍

智而言盡智遍智者. 此是諸論義師說耳.

三者於一科中半說半不說故不具足. 如三

藏中唯明三眼. 大乘經中具說五眼問何

以知三藏中不說五眼答雜心論及舍利弗

毘曇皆云唯有三眼. 肉眼天眼惠眼也問

昔說佛旣不具足. 卽是方便. 道理唯有具足

無不具足. 昔有此不具佛今無此不具足佛.

卽是昔有今無. 菩薩應索不具足車答權

實有二種. 一者有無論權實. 二者具足不具

足論權實. 有無論權實者無二而說二. 故二

乘是權. 有一而說一故佛乘是實. 二者具足

不具足論權實者. 昔說佛乘未盡爲權. 今說

佛乘盡爲實. 索車之義者正就三乘有無義

有索. 不就佛乘具足不具足明索義也. 又反

責曰. 若言昔不具足故今索者. 依汝義法華

中明佛果義猶是無常. 卽是果車不具足. 若

爾至涅槃時應有索無常果車也. 法華但爲

緣因未明正因. 則因車不具足. 至涅槃時亦

應索前不具足因車也. 而涅槃時無有索.

法華不具足車者. 當知至法華時亦不索爾

前不具足佛果也. 四者譬中云三車門外者

此總相說耳. 依昔義者二車在三界正使門

外. 佛果在習氣無知門外. 二乘人以正使

限域爲門. 佛以無知習氣限域爲門. 昔說

二乘人盡無生智在三界正使門外. 今二乘

人斷正使盡而不見車. 是故索耳. 昔說佛

經數: 一七二○

經名: 法華玄論卷第六

頁數: 四○九

上              欄

果在習氣無知門外. 今菩薩斷正使盡習氣

無知則盡則便成佛亦無索也. 大乘菩薩有

正使無知習氣二門. 今出正使未出習氣無

知門. 遂索果者二乘有見諦門. 復有思惟

門. 今出見諦惑門亦應有索. 聲聞旣不爾.

菩薩何猶然. 進退往論大小窮□. 菩薩之人

無有索也. 五者經明三乘是方便可言索三.

又云唯此一事實餘二則非眞. 又云世間無

有二乘唯一佛乘. 以此推之唯索二乘不索

佛乘. 六者若言昔明三乘皆是方便者. 從大

品已上乃至法華之前明佛乘皆是方便. 若

佛乘是方便六度等因亦是方便. 若爾者付

窮子財之珍寶庫藏皆是方便說耳. 應非眞

實也. 若付財之寶遂是夜光非魚目者. 則

大品明佛乘已是眞實不名方便問付財之

寶卽是委屬家對珍寶者. 說波若時已應是

說法華也答於他爲難於今是通. 故方便

品云爲此諸佛子說是大乘經. 旣稱說是經

者當知波若之時已是說法華也. 但敎菩薩

故作波若名. 未敎二乘不作法華稱耳. 此

義已如是說也. 七者方便品初偈文[&FFFF]#昔說

二乘. 復明二乘是方便. [&FFFF]#昔說大乘不明

大乘是方便. 但明爲此諸佛子說是大乘經.

則知佛乘非是方便. 菩薩不應索佛大乘也.

八者旣有三人索者何故無菩薩領解耶. 但

明二乘領解不明菩薩領解. 故知無菩薩索

也問若以無菩薩領解謂無菩薩索者. 亦

無緣覺果人領解應無緣覺索答無緣覺領

解此有其義. 以緣覺果人出無佛世也. 又

中              欄

法華座中所無故不[&FFFF]#其領解. 菩薩有座何

義故不明領解耶. 九者下合賜車云. 見諸衆

生出三界1若得涅槃樂. 是故賜以大乘. 若

爾二乘人得涅槃故與大乘. 菩薩云何已證

涅槃耶. 旣但賜二乘當知但二乘人索. 用此

一文可斷得失也. 十者諸子安座故就父索.

二乘人果滿息心不復修行. 故名安座. 可得

有索未出門. 菩薩本知車非正使門外. 出門

菩薩故自知之. 則始終二人俱有前進之義.

無安座之理. 是以菩薩無索車義也. 又合賜

車云. 不令有人獨得滅度. 皆以如來滅度而

滅度之. 獨取滅度可有二義. 一者昔日菩薩

受記作佛故. 菩薩獨得如來滅度 二乘人昔

不得作佛. 故不得滅度. 今日令二乘人亦得

如來滅度. 故名等賜. 二者昔二乘人獨取

小乘滅度. 今令同得大乘涅槃. 以此二文推

無菩薩索. 旣言菩薩獨得如來滅度. 菩薩何

由更索. 又昔二乘人獨取小乘滅度. 故今

以大車賜之. 菩薩不爾. 云何賜菩薩耶. 卽

以此文破四車義也. 若三乘皆索則失獨得

滅度之言也. 夫論獨者此是偏謂此人得彼

人不得故名爲獨. 若三乘皆索何有獨耶. 今

所明者但二乘人索菩薩不索. 如上十推問

若爾者唯應索二. 何得文云應賜我等三種

寶車答昔說三乘是實今遂云有一無二.

昔有三之言竟何所在. 以今無徵昔有. 亦以

昔有難今無. 故名爲索也. 經師不體此言故

謂三人索. 致成異說. 今觀其言甚易見耳

問經文題三車名. 就文索之故云羊車鹿

下              欄

車牛車願時賜與. 云何背文但言二乘人索

菩薩不索耶. 又□曰若二乘人索三者應二

乘人乘三車. 二乘人實不乘三. 二乘人亦不

索三. 又□曰若二乘人索菩薩車者. 菩薩之

人應索二乘車也. 文義往推進退窮□. 幸

宜依舊無俟斯通答若領解前通無俟後

問. 蓋是騰昔三以徵今一耳. 昔本道三今遂

云唯此一事實餘二則非眞. 若爾昔日明有

羊鹿牛車爲何所在. 騰三徵一文義煥然. 下

諸難□不通自去. 宜改舊迷以從新悟也問

何以證知二乘索三車耶答本爲二乘人開

三乘耳. 初以一乘化之不得. 故於一佛乘分

別說三. 謂三乘化得今明無三唯一. 故二乘

人索覓三也. 又此經始終正爲二乘人說. 故

二乘人索三. 今當具烈三周文證之. 方便品

云告諸聲聞衆及心緣覺乘佛以方便力示以

三乘敎. 旣但告二乘人明方便說三不告菩

薩. 故知三乘敎爲二乘人也. 次三請初但明

二乘人執動生疑不明菩薩. 故知二乘疑無

三有一也. 三者十方佛勸釋迦云. 少智樂小

法不自信作佛. 是故以方便分別說諸果. 不

明爲菩薩分別說三也. 故知爲二乘人分別

說三也. 諸果者謂三乘果也. 次第二周文. 身

子騰學無學人皆墮疑悔. 請佛重說. 不明菩

薩疑悔請佛重說. 故知第二周說但爲二乘

人. 云我今還欲令汝憶念本願所行道. 故爲

諸聲聞說大乘經名妙法蓮華經. 不明爲菩

薩說. 第三周文云. 若如來自知涅槃時到

衆又淸淨爲說此經. 世間無有二乘而得滅

經數: 一七二○

經名: 法華玄論卷第六

頁數: 四一○

上              欄

度. 唯一佛乘得滅度耳. 又云唯有一佛乘息

處故說二. 以此三周文證. 故知開一爲三. 但

爲二乘人. 今會三歸一. 亦爲二乘. 若爾索三

之義亦二乘人索問二乘人出門外但不見

二車. 亦不見三答出正使近門無有二車.

是故不見. 未出無知習氣遠門亦不見一大

車. 二車無故不見. 大車有而未見也. 又問亦

得近遠二門俱不見三以不答若言於一說

三實無三者. 近遠二門俱不見三. 若就三中

自論虛實如云唯此一事實餘二則非眞耳.

出近門不見二出遠門見有一也. 又近遠二

門俱不見二以無二. 故近遠二門俱見有一.

一是實有故. 出遠門得一出近門知有一. 此

據菩薩也問羅漢出界外故索緣覺亦然不

答當法華座唯有羅漢無緣覺果. 故唯是

一人索三耳. 非二乘果人索三也問若是

一人者何得文云諸子就父覓車. 旣云諸子

則知三乘人也答下合譬中云若見無量億

千衆生. 以佛敎門出三界苦得涅槃樂. 便

賜大車. 此約羅漢非一故有諸子耳. 又雖無

緣覺懸爲緣覺果人. 作索車譬合緣覺因人

領解亦義無失也. 又卽以此文證無菩薩索

車義. 但羅漢一人卽得索三. 豈須三人方索

三耶第四明時節問何時索果耶答舊

云得羅漢已後法華之前此時有索. 昔佛爲

三乘人說若能斷三界煩惱卽得盡無生智.

三乘人卽依敎修行斷三界惑成無學果. 此

無學人□具三明之解. 有未來生死智通. 在

閑暇心中思惟是度遂見未來猶有生死因

中              欄

果. 生死因未盡未有盡智. 生死果未傾未

有無生智. 若爾佛云何言斷惑盡故有盡智.

果亡故有無生智耶. 故就佛索覓盡無生二

智也評曰尋第二周譬說意正在索車. 若

斯言可領衆譬自明. 今請問之. 若得羅漢卽

索二智者. 此時已應執動疑生. 若爾法華唯

開三顯一. 便爲無用. 故何者. 開三顯一本

爲動執生疑. 未說之前疑執已動. 何煩復用

前略說耶. 又難若未說法華已生疑者. 身子

得果竟已應云我今自於智疑惑不能了. 爲是

究竟法爲是所行道. 豈待說法華方有此唱.

又領解中云初聞佛所說心中大驚疑. 若前

已執動何事今聞而始驚疑耶問若說法華

之前未動執生疑者. 何得身子云欲以問世

尊爲失爲不失答文已釋之. 此文不明理

中無三敎有三. 但保執昔敎謂永失大乘. 復

見如來諸勝功德而帳帙遲□或恐不失. 是

故致有此難耳. 若實見未來生死因果者. 必

知修行作佛. 何事嗟傷耶. 卽以此文破子所

說. 又依汝此義淨名次法華. 而諸聲聞於是

淨名經自云. 我等何爲永絶其根. 於此大乘

已如敗種. 又云高原陸地不生蓮華. 何得云

爾前聲聞以理疑敎以敎惑理. □[&FFFF]#理敎之

間. 旣□[&FFFF]#理敎之間復何得云永絶其根已

如敗種. 自成□楯不可會通. 又目羅漢得果

竟卽索者. 依汝義從初敎至法華之前未明

三界外事. 云何爾者. 已見未來界外生死不

盡耶. 若言深解故見界外事者. 何不深解卽

知三權一實耶. 又阿羅漢見未來生死不盡

下              欄

者. 此是理中說. 爲是敎中說. 若理中說三乘

初業已知當得作佛生死未亡. 不待證無學方

始知也. 若敎中說者. 法華之前大乘敎尙未

明三界外事. 云何三藏敎中得羅漢. 後卽見

未來生死不盡耶. 今所明者昔日未索今始

索也. 何以知之. 前救子得譬屬昔三乘化得

義. 索車譬屬今一乘化得也. 故以知約今

明索昔不索也問何故昔不索今明索耶

答昔敎明實有三. 復而自謂實得於三. 是故

不索. 今敎明無三時會. 聞無有三卽便生疑

是故索三. 如父母以空捲□子. 云謂手實有

物子謂實有. 子便止啼. 復知空捲方就父索

也問文云諸子出宅則就父索也. 云何言

昔不索今索耶. 若爾今始出宅昔應未出

答若出門卽索亦應出三界竟卽知無三有

一. 今□法華三周文但明羅漢聞法華經始

知無三. 未聞之時不知無三. 何者身子領解

云我悉除邪見於空法得證. 爾時心自謂得

至於滅度. 而今乃自覺非是實滅度. 此文

分明云法華之前自謂實得三. 聞今敎始知

無三也. 第二周文云是諸千二百心自在者

是學無學人亦各自以離我見及有無見等謂

得涅槃. 化城中云於是衆人前入化城. 生

已度想生安穩想. 故知三根之人未聞法華

自謂究竟. 不知無三. 云何言得果畢卽知無

三而索三耶問譬中明出宅卽便索車. 如

向所引至法華時方索. 斯則法譬相反云何

會通答須得譬意. 意不論索之久近. 但

作癡子無知不領父意不識權實有無故就父